Publication: Magyar Közlöny
Issue: MK-2000-77 (Year: 2000, Number: 77)
Era: 1990-2004
Section: A 23/1990. (XII. 3.) PM rendelet 4. számú melléklete e melléklet szerint módosul
Paragraph Index: 278

124. A VIII. Áruosztály 42. Árucsoport 4202 vámtarifaszám 4202 11 10 és 4202 11 90 KN alszámaihoz tartozó KN magyarázat után az alábbi új KN alszámos magyarázatokat kell felvenni: „4202 12 11 és 4202 12 19 Műanyag lapokból formázva Ha a bőrönd, táska vagy hasonló termék külső anyaga olyan összetett anyag, amelynek külső felülete szabad szemmel láthatóan műanyag réteg (például textilszálakból szőtt szövet műanyaggal kombinálva), áruosztályozási szempontból lényegtelen, hogy a műanyag réteget a kombinált szövet elkészítése előtt külön készítik el, vagy a textilanyagra (pl. textil szálakból szőtt szövet rétegre) műanyag bevonatot vagy borítást visznek fel, feltéve, hogy a keletkező külső réteg szabad szemmel ugyanúgy látható, mint a külön kialakított műanyag réteg. 4202 22 10 Műanyag külső felülettel Lásd a 4202 12 11 és 4202 12 19 alszámok magyarázatát.”

Source: https://magyarkozlony.hu/hivatalos-lapok/3f1effe445cac16e5364477ee66ba38d748ca1a0/dokumentumok/fa63afbafef8314b88002e420774424a6d26d71b/letoltes